Αχαρναϊκός Α.Ο.

Ο **Αχαρναϊκός Αθλητικός Όμιλος** είναι ερασιτεχνικός ποδοσφαιρικός σύλλογος που εδρεύει στις Αχαρνές Αττικής (παλαιότερα Μενίδι). Επίσημο έτος ίδρυσης του είναι το 1939 και έχει αύξοντα Αριθμό Μητρώου Ε.Π.Ο. 154. Έμβλημα του συλλόγου είναι το τριφύλλι και έχει χρώματα το πράσινο και το λευκό. Διαθέτει τμήματα ποδοσφαίρου ανδρών και γυναικών. 

Στο παρελθόν έχει αγωνιστεί στα επαγγελματικά εθνικά πρωταθλήματα ως «ΠΑΕ Αχαρναϊκός Α.Ο.» και πιο πρόσφατα ως «ΤΑΠ Αχαρναϊκός Α.Ο.» και ως «ΠΑΕ Νέος Αχαρναϊκός Α.Ο.».  Έδρα του αποτελεί το Δημοτικό Γήπεδο Αχαρνών χωρητικότητας 4.450 θεατών, όπου και διεξάγει τους εντός έδρας αγώνες του. Ο "Σύνδεσμος Φιλάθλων Αχαρναϊκού - Valtos Club" και μικρότερα γκρουπ όπως "Valtos 4 Vandals" αριθμούν 640 ενεργά μέλη, και η επιλεγμένη θύρα είναι η 4.

## Τμήμα ποδοσφαίρου ανδρών
Η ιστορία του συλλόγου ξεκινά το 1939 όπου δημιουργείται ο «**Πάνθηρας Μενιδίου**». Το 1957 οι άνθρωποι του συλλόγου έχοντας επιθυμία τη συμμετοχή του στα επίσημα πρωταθλήματα της Ε.Π.Σ. Αθηνών, αποφάσισαν και συμφώνησαν στην απορρόφηση του καταστατικού και της ονομασίας του σωματείου «Υπεροχή Νεαπόλεως» της ομώνυμης συνοικίας των Εξαρχείων, η οποία και έλαβε χώρα στις 1 Σεπτεμβρίου του 1957. Στις 22 Φεβρουαρίου του 1959 και ως «Υπεροχή Νεαπόλεως» πλέον, μετονομάστηκε σε «**Υπεροχή Μενιδίου**» και το 1961 έλαβε τη σημερινή του ιστορική ονομασία μετονομαζόμενος σε  **«Αχαρναϊκός Α.Ο.»**, την οποία και έκτοτε φέρει ο σύλλογος. Υπό την ονομασία αυτή η ομάδα της πόλης των Αχαρνών παλαιότερα και γνωστή ως σήμερα Μενίδι, διέγραψε μια σπουδαία πορεία στην ιστορία του.

Ο Αχαρναϊκός πλέον, μέσα σε δύο χρονιές (1961–62 και 1962–63) κατακτά ισάριθμες ανόδους μέχρι την δεύτερη τη τάξει κατηγορία Ε.Π.Σ. Αθηνών και την περίοδο 1966–67 κατακτά την άνοδο στην Α΄ και κορυφαία κατηγορία της Ε.Π.Σ. Αθηνών όπου έπειτα από 3 χρονιές, την περίοδο 1969–70 αναδεικνύεται πρωταθλητής και κατόπιν μέσω του του ειδικού πρωταθλήματος ανόδου και του αγώνα μπαράζ δευτεραθλητών με τον Σαρωνικό Αίγινας κερδίζει την ιστορική άνοδο στην Β΄ Εθνική κατηγορία.

Στη Β΄ Εθνική αγωνίστηκε για 4 χρονιές, από την περίοδο 1970–71 μέχρι και την περίοδο 1974–75, όποτε και υποβιβάστηκε, λόγω αναδιάρθρωσης της κατηγορίας. Έπειτα από δύο χρονιές στην Α΄ κατηγορία Αθηνών, την περίοδο 1976–77, χάνει στον τελικό αγώνα από τον Π.Α.Ο. Αγίου Δημητρίου την άνοδο για την Β΄ Εθνική, ωστόσο όμως προβιβάστηκε στο νεοσύστατο Εθνικό Ερασιτεχνικό Πρωτάθλημα πρόδρομο της Γ΄ Εθνικής, από όπου την αμέσως επόμενη περίοδο 1977–78, αναδεικνύεται πρωταθλητής και κερδίζει τελικά την επάνοδο στην Β΄ Εθνική.

Στη Β΄ Εθνική κατηγορία αγωνίζεται και πρωταγωνιστεί για περίπου μια 10ετία, με πιο ξεχωριστή χρονιά αυτή του 1981–82 που τερμάτισε στη 2η θέση με διαφορά μόλις 1 βαθμού πίσω από την πρωταθλήτρια Παναχαϊκή, χάνοντας οριακά την πολυπόθητη άνοδο στην Α΄ Εθνική κατηγορία. Την περίοδο 1987–88 υποβιβάζεται από την Β΄ Εθνική και στη συνέχεια ακολουθεί μια 25ετία μεταξύ Γ΄ Εθνικής και Δ΄ Εθνικής.

Την περίοδο 2011–12 αναδεικνύεται πρωταθλητής στη Δ΄ Εθνική και την αμέσως επόμενη, 2012–13, στη Γ΄ Εθνική, κερδίζοντας, έπειτα από 25 χρόνια, την επάνοδο στην Β' Εθνική, πλέον Football League. Στην Β΄ Εθνική αγωνίστηκε για 5 χρονιές, από την περίοδο 2013–14 μέχρι και την περίοδο 2017–18, όποτε και υποβιβάστηκε στην Γ' Εθνική. Την περίοδο 2019–20 υποβιβάστηκε από την Γ΄ Εθνική στο τοπικό πρωτάθλημα της Ε.Π.Σ. Ανατολικής Αττικής.

Μετά από 6 χρόνια παραμονής στο τοπικό πρωτάθλημα της Ε.Π.Σ. Ανατολικής Αττικής, ο Αχαρναϊκός κατέκτησε τον τίτλο την σεζόν 2025–26 για πρώτη φορά στην ιστορία του και επέστρεψε στην Γ΄ Εθνική.

## Τίτλοι
* Πρωτάθλημα Γ΄ Εθνικής: 1977–78
* Πρωτάθλημα Δ΄ Εθνικής: 1992–93 (3ος Όμιλος), 1999–00 (1ος Όμιλος), 2011–12 (9ος Όμιλος)
* Πρωτάθλημα Ε.Π.Σ. Ανατολικής Αττικής: 2025–26
* Πρωτάθλημα Α΄ Ε.Π.Σ. Αθηνών: 1969–70, 1976–77 
* Πρωτάθλημα Α2 Ε.Π.Σ. Αθηνών: 1962–63
* Κύπελλο Ε.Π.Σ. Ανατολικής Αττικής: 2022–23

## Αγωνιστική πορεία
Αναλυτικά η αγωνιστική πορεία του Αχαρναϊκού από το 1961:

### Σύνολα συμμετοχών στις εθνικές κατηγορίες

## Οικονομικά και ιδιοκτησιακό
### Επωνυμία
Η επωνυμία της Αθλητικής Ανώνυμης Εταιρείας (ΑΑΕ), απαραίτητης για τη συμμετοχή της ομάδας (ΠΑΕ) σε επαγγελματική ποδοσφαιρική κατηγορία, έχει αλλάξει με το πέρασμα των χρόνων ως ακολούθως:

* «**[[Ποδοσφαιρική Ανώνυμη Εταιρεία|Π.Α.Ε.]] Αχαρναϊκός**» (1994–1995)
* «**[[Ποδοσφαιρική Ανώνυμη Εταιρεία|Π.Α.Ε.]] Αχαρναϊκός Α.Ο.**» (2000–2008)
* «**Α.Ο. Νέος Αχαρναϊκός [[Ποδοσφαιρική Ανώνυμη Εταιρεία|Π.Α.Ε.]]**» (2013–2018)

## Τμήμα ποδοσφαίρου γυναικών
Το γυναικείο ποδοσφαιρικό τμήμα του Αχαρναϊκού δημιουργήθηκε τον Ιούνιο του 2023 και από την σεζόν 2025–26 αγωνίζεται στην Α΄ Εθνική Kατηγορία, έπειτα από δύο συνεχόμενες ανόδους.

## Σημειώσεις


## Παραπομπές


## Εξωτερικοί σύνδεσμοι

* Αχαρναϊκός Α.Ο., επίσημος ιστότοπος.
* Αχαρναϊκός Α.Ο., επίσημη σελίδα Facebook.
* Γήπεδο Αχαρναϊκού, πληροφορίες στον ιστότοπο Stadia.gr.


Κατηγορία:Αθλητικοί σύλλογοι Αττικής
Κατηγορία:Ιδρύσεις αθλητικών συλλόγων το 1939
Κατηγορία:Ποδοσφαιρικές ομάδες Ελλάδας
Κατηγορία:Γυναικείες ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1953